b'\n_START_ARTICLE_\nJaponijos mokslas\n_START_PARAGRAPH_\nJaponija yra viena lyderiaujan\xc4\x8di\xc5\xb3 valstybi\xc5\xb3 pagal mokslinius tyrimus, ypa\xc4\x8d automobili\xc5\xb3 gamybos, energijos taupymo, robot\xc5\xb3 technikos ir biomedicinos srityse._NEWLINE_Mokslinei tiriamajai veiklai, kurioje dirba 700 000 mokslinink\xc5\xb3, skiriama 130 mlrd. US$ biud\xc5\xbeetas, tre\xc4\x8dias i\xc5\xa1 did\xc5\xbeiausi\xc5\xb3 pasaulyje. Dabar \xc5\xbeymiausias ind\xc4\x97lis \xc4\xaf technologijas pastebimas elektronikos, automobili\xc5\xb3, ma\xc5\xa1inerijos, pramonin\xc4\x97s robotikos, optikos, chemijos ie puslaidininki\xc5\xb3 srityse. Japonija visame pasaulyje pirmauja robot\xc5\xb3 gamyba ir panaudojimu, valdydama daugiau kaip pus\xc4\x99 viso pasaulio pramonini\xc5\xb3 robot\xc5\xb3, naudojam\xc5\xb3 gamyboje. \xc4\x8cia taip pat gaminami garsieji QRIO, ASIMO ir AIBO modeliai. Japonija pasaulyje taip pat pirmauja automobili\xc5\xb3 gamyboje, \xc4\x8dia \xc4\xafsik\xc5\xabr\xc4\x99 net 6 i\xc5\xa1 15 did\xc5\xbeiausi\xc5\xb3 pasaulyje automobili\xc5\xb3 gamintoj\xc5\xb3 ir kol kas 7 i\xc5\xa1 20 pasaulyje did\xc5\xbeiausi\xc5\xb3 puslaidininki\xc5\xb3 gamintoj\xc5\xb3._NEWLINE_Japonija taip pat turi plan\xc5\xb3 kosmoso tyrim\xc5\xb3 srityje, \xc4\xafskaitant 2030\xc2\xa0m. \xc5\xbeadama baz\xc4\x97s M\xc4\x97nulyje pastatym\xc4\x85.'